|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**OSNOVNI SUD PEĆ – BASIC COURT PEJA |

**P.nr.575/12**

**GJYKATA THEMELORE NË PEJË-DEPARTAMENTI I PËRGJITHSHËM**, gjyqtari Sejdi Blaka me procesmbajtësen Gjyljeta Çorkadiu si procesmbajtëse, në lëndën penale kundër të pandehurës H. V nga P . ish rruga M. B. nr. 10, sipas propozim akuzës së PTH në Pejë, PP. nr.951/12 të dt.12.6.2012, për vepër penale :heqja apo dëmtimi i vulave ose i shenjave nga neni 322 par 1 të KPK-së, jashtë shqyrtimit gjyqësorë me dt.13.7.2018 merr:

**A K T V E N D I M**

**HUDHET PROPOZIM AKUZA** e PTH-së në Pejë, PP.nr. 951/12 të dt.12.6.2012 kundër të pandehurës H. V nga P . ish rruga M. B. nr. 10, për vepër penale : heqja apo dëmtimi i vulave ose i shenjave nga neni 322 par 1 të KPK-së dhe **PUSHOHET** procedura penale, sepse ka ardhur gjer te parashkrimi absolut i ndjekjes penale.

Shpenzimet e procedurës penale bien në barrë të mjeteve buxhetore të kësaj gjykate.

**A r s y e t i m**

Prokuroria Komunale tani Themelore në Pejë, kundër të pandehurës H. V , ka ngritë propozim akuzë me numër dhe datë si më lartë për vepër penale : heqja apo dëmtimi i vulave ose i shenjave nga neni 322 par 1 të KPK-së duke propozuar që pas përfundimit të shqyrtimit gjyqësorë të pandehurën ta shpall fajtore , ta dënoj sipas ligjit dhe ta obligoj në pagimin e shpenzimeve të procedurës penale.

Lëndën në fjalë e kam pranuar në punë në muajin Qershor të vitit 2018 sepse e njëjta paraprakisht ka qenë tek gjyqtari tjetër , ndërkohë që për këtë lëndë gjyqtari paraprak me dt. 29.1.2018 ka lëshuar letër rreshtim vendor , por pa sukses. Në ndërkohë që, me dt 03.4.2018 vepra për të cilën pandehet e pandehura është përfshirë me parashkrim apsolut të ndjekjes penale: neni 106 par 1 pika 1.6 përkatësisht neni 107 par 8 të KPK-së. ( vepra është kryer me dt.03.4.2012 andaj me dt.03.4.2018 janë bërë plotë 6 vite nga kryerja e saj.)

Meqenëse vepra në fjalë është përfshirë me parashkrimin absolut të ndjekjes penale konform neneve të cekura më lartë u vendos si në dispozitivin e aktvendimit.

**NGA GJYKATA THEMELORE NË PEJË-DEPARTAMENTI I PËRGJITHSHËM , me dt. 13.7.2018**

 Gj y q t a r i,

 Sejdi Blakaj

**UDHËZIM JURIDIK:**

Kundër këtij aktvendimi pala e pakënaqur

ka të drejtë ankese në afat prej 3 ditësh,

Gjykatës së Apelit në Prishtinë, nëpërmes të kësaj gjykate.